pythainlp/thaigov-v2-corpus-22032023 huggingface dataset:
วันศุกร์ที่ 1 กรกฎาคม 2565
ปลัด สธ. ติดตามความพร้อมเปิดโรงพยาบาลสวรรค์ประชารักษ์แห่งใหม่ จ.นครสวรรค์
ปลัดกระทรวงสาธารณสุข ลงพื้นที่ติดตามความพร้อมโรงพยาบาลสวรรค์ประชารักษ์แห่งใหม่ จังหวัดนครสวรรค์ ขยายบริการหลากหลายแผนก รองรับประชาชนพื้นที่เขตสุขภาพที่ 3 เตรียมเปิดให้บริการเดือนสิงหาคม 2565 นี้
วันนี้ (1 กรกฎาคม 2565) ที่ห้องประชุมภูมิธารา ชั้น 5 อาคาร 100 ปี โรงพยาบาลสวรรค์ประชารักษ์แห่งใหม่อำเภอเมือง จังหวัดนครสวรรค์ นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยแพทย์หญิงวิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่ 3 และคณะ ลงพื้นที่ตรวจเยี่ยมติดตามการเตรียมความพร้อมการเปิดโรงพยาบาลสวรรค์ประชารักษ์แห่งใหม่ พร้อมเปิดป้ายห้องประชุมภูมิธารา และรับมอบเงินบริจาคจากผู้มีจิตศรัทธา จำนวน 1,951,500 บาท
นายแพทย์เกียรติภูมิ กล่าวว่า การก่อสร้างโรงพยาบาลสวรรค์ประชารักษ์แห่งใหม่ ขณะนี้ใกล้เสร็จสมบูรณ์ตามแผน มีการเตรียมพร้อมระบบต่างๆ อย่างดี ทั้งด้านอาคารสถานที่ การปรับภูมิทัศน์ โดยเฉพาะกระบวนการนัดหมายผู้ป่วย ระบบการขนส่ง/การเดินทาง และระบบบริการรับ-ส่งผู้ป่วย เป็นต้น ซึ่งในช่วงแรกของการเปิดให้บริการจะเน้นผู้ป่วยที่ไม่มีอาการหนัก เพื่อความสะดวกในการให้และรับบริการ โดยเตรียมเปิดให้บริการในวันที่ 1 สิงหาคม 2565 และกำหนดจัดพิธีเปิดอย่างเป็นทางการในวันที่ 15 สิงหาคม 2565 นี้
นายแพทย์เกียรติภูมิกล่าวต่อว่า ขอขอบคุณทุกภาคส่วนที่ร่วมมือกันสร้างสิ่งที่เป็นสาธารณะประโยชน์แก่สังคมซึ่งโรงพยาบาลสวรรค์ประชารักษ์แห่งใหม่นี้จะเป็นที่พึ่งของประชาชน ให้สามารถเข้าถึงระบบบริการสุขภาพได้อย่างเท่าเทียม รองรับการให้บริการประชาชนในพื้นที่เขตสุขภาพที่3 ครอบคลุม 5 จังหวัด ได้แก่นครสวรรค์ กำแพงเพชร พิจิตร อุทัยธานี และชัยนาท โดยในวันที่ 1 สิงหาคมนี้ จะสามารถเปิดให้บริการได้หลายแผนก อาทิ ศูนย์ไตเทียม ห้องฉุกเฉิน ผู้ป่วยนอก เคมีบำบัด ทันตกรรม จักษุกรรม อายุรกรรม คลินิกโรคระบบทางเดินหายใจ และบริการผู้ป่วยใน เช่น หอผู้ป่วยอายุรกรรมหญิง-ชาย หอผู้ป่วยศัลยกรรมและออรโธปิดิกส์ หอผู้ป่วยสงฆ์สามัญ หอผู้ป่วยเคมีโรคเลือด เป็นต้น
************************************** 1 กรกฎาคม 2565
วันอังคารที่ 6 กรกฎาคม 2564
เยียวยาเต็มที่ – หางานให้ลูกจ้างตกงาน เหตุไฟไหม้ รง.พลาสติก สมุทรปราการ
....
ภายหลังจากควบคุมเพลิงเหตุระเบิดภายในบริษัท หมิงตี้ เคมีคอล จำกัด ซึ่งเป็นโรงงานผลิตเม็ดโฟมพลาสติก ในซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ ได้เป็นที่เรียบร้อยแล้ว
.
นอกจากการระดมสรรพกำลังในการให้ความช่วยเหลือและอพยพประชาชนผู้ประสบภัยออกจากที่เกิดเหตุแล้ว รัฐบาลมีความเป็นห่วงลูกจ้างที่ได้รับบาดเจ็บจากเหตุเพลิงไหม้ดังกล่าว และให้สำนักงานประกันสังคมเข้าไปดูแลผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ของการรักษาพยาบาล และสิทธิอื่น ๆ ที่พึงได้ รวมถึงให้กรมการจัดหางานเตรียมหาตำแหน่งงานรองรับกรณีนายจ้างไม่สามารถจ้างลูกจ้างทำงานต่อไปได้
.
อย่างไรก็ตาม จากการตรวจสอบสภาพโรงงานที่เสียหายทั้งหมดไม่สามารถประกอบกิจการต่อไปได้ พนักงานตรวจแรงงานจะได้พูดคุยกับนายจ้างว่าจะดำเนินการต่อไปอย่างไร โดยจะดูแลให้เกิดความเป็นธรรมหากมีการเลิกจ้างลูกจ้างด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 22 ธันวาคม 2564
เปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบำนาญต่อเนื่อง
กรมบัญชีกลางย้ำ! ข้าราชการ ลูกจ้างประจำ ผู้รับเบี้ยหวัด ผู้รับบำนาญ และพลทหารกองประจำการ ที่เคยใช้บัญชีเงินฝาก ธ.ธนชาต หรือ ธ.นครหลวงไทย (เดิม) เร่งขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบำนาญต่อเนื่อง
กรมบัญชีกลางย้ำ! ข้าราชการ ลูกจ้างประจำ ผู้รับเบี้ยหวัด ผู้รับบำนาญ และพลทหารกองประจำการ ที่เคยใช้บัญชีเงินฝาก ธ.ธนชาต หรือ ธ.นครหลวงไทย (เดิม) เร่งขอเปลี่ยนแปลงเลขที่บัญชีเงินฝากใหม่ เพื่อให้ได้รับเงินเดือน เบี้ยหวัด และบำนาญต่อเนื่อง
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการรวมกิจการระหว่างธนาคารธนชาต จำกัด (มหาชน) และธนาคารทหารไทย จำกัด (มหาชน) ภายใต้ชื่อ “ธนาคารทหารไทยธนชาต จำกัด (มหาชน)” กรมบัญชีกลางจึงได้ประชาสัมพันธ์ให้ข้าราชการ ลูกจ้างประจำ ผู้รับเบี้ยหวัด บำนาญ และเงินอื่นในลักษณะเดียวกัน หรือพลทหารกองประจำการ ที่ใช้บัญชีเงินฝากของธนาคารธนชาต จำกัด (มหาชน) หรือธนาคารนครหลวงไทย จำกัด (มหาชน) ซึ่งเป็นชื่อเดิมก่อนควบรวมกิจการกับธนาคารธนชาต จำกัด (มหาชน) นั้น ให้ไปติดต่อธนาคารทหารไทยธนชาต (จำกัด) มหาชน เพื่อขอเปลี่ยนแปลงเลขที่บัญชีเงินฝากธนาคารใหม่ และแจ้งกับเจ้าหน้าที่ในสังกัดที่ปฏิบัติงานในส่วนที่เกี่ยวข้องกับระบบ e-Payroll หรือระบบบำเหน็จบำนาญ e-Pension หรือระบบ e-Social Welfare แล้วแต่กรณี เพื่อให้ได้รับเงินเดือน ค่าจ้างประจำ เบี้ยหวัด บำนาญ และเงินอื่นในลักษณะเดียวกัน รวมทั้งเงินเดือนพลทหารกองประจำการได้อย่างต่อเนื่อง
“กรมบัญชีกลางจึงขอย้ำให้ข้าราชการ ลูกจ้างประจำ ผู้รับเบี้ยหวัดบำนาญและเงินอื่น ๆ ในลักษณะเดียวกัน หรือพลทหารกองประจำการ เร่งดำเนินการเปลี่ยนแปลงเลขที่บัญชีเงินฝากธนาคารให้เป็นของธนาคารทหารไทยธนชาต จำกัด (มหาชน) และแจ้งกับเจ้าหน้าที่ในสังกัดให้เปลี่ยนแปลงเลขที่บัญชีเงินฝากธนาคารในระบบให้ถูกต้อง ภายในเดือนธันวาคม 2564 เนื่องจากมีผลต่อการโอนเงินเข้าบัญชีเงินฝากธนาคาร เพื่อให้ผู้มีสิทธิไม่ได้รับผลกระทบและได้รับเงินเดือน เบี้ยหวัด และบำนาญอย่างต่อเนื่อง ทั้งนี้ หากมีข้อสงสัยสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
วันอาทิตย์ที่ 28 สิงหาคม 2565
เตือนประชาชนป้องกันตนเองและคนในครอบครัวจากโรคฤดูฝน หลังกรมควบคุมโรคชี้ยอดป่วยไข้เลือดออกทั่วประเทศยังสูงแนวโน้มระบาดในผู้ใหญ่มากขึ้น
เตือนประชาชนป้องกันตนเองและคนในครอบครัวจากโรคฤดูฝน หลังกรมควบคุมโรคชี้ยอดป่วยไข้เลือดออกทั่วประเทศยังสูงแนวโน้มระบาดในผู้ใหญ่มากขึ้น  ขณะสถาบันสุขภาพเด็กแห่งชาติแนะเฝ้าระวังโรคมือ เท้า ปาก
วันที่ 28 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องจากขณะนี้ยังอยู่ในช่วงฤดูฝน ซึ่งเป็นฤดูกาลที่มีโรคหลายชนิดที่ต้องเฝ้าระวัง โดยเฉพาะโรคไข้เลือดออก ที่ล่าสุดกรมควบคุมโรค กระทรวงสาธารณสุขได้รายงานพบผู้ป่วยทั่วประเทศเพิ่มขึ้น โดยตั้งแต่วันที่ 1 ม.ค. - 10 ส.ค. 2565 พบผู้ป่วยไข้เลือดออกจำนวน 16,276 ราย เสียชีวิตแล้ว 14 ราย โดยผู้เสียชีวิตส่วนใหญ่เป็นกลุ่มอายุ 35 ปีขึ้นไป สอดคล้องกับแนวโน้มที่ผู้ป่วยเป็นกลุ่มผู้ใหญ่มากขึ้น
ดังนี้ จึงขอให้ประชาชนสังเกตอาการของบุตรหลาน คนในครอบครัว หากมีลักษณะอาการไข้สูงเฉียบพลัน และสูงลอยร่วมกับ ปวดศีรษะ ปวดเมื่อยตามตัว อาจมีจุดแดงเล็กๆ ขึ้นตามลำตัว แขน ขา คลื่นไส้ อาเจียน ปวดท้อง และเบื่ออาหาร โดยหากอาการไข้สูงเกิน 2 วัน เช็ดตัวหรือทานยาแล้วไข้ไม่ลดลงให้รีบพาผู้ป่วยไปพบแพทย์ทันที เพื่อตรวจวินิจฉัยและรักษา ลดโอกาสการเสียชีวิต
นอกจากนี้ ควรกำจัดแหล่งเพาะพันธุ์ยุงลายรอบบ้าน โรงเรียน และชุมชน เช่นใช้ทรายกำจัดลูกน้ำบริเวณน้ำขัง หรือทำลายภาชนะที่มีน้ำขัง ปิดฝาถังขยะให้มิดชิด ทิ้งขยะประเภทภาชนะใส่อาหารลงในถังขยะที่มีฝาปิด เพื่อไม่เป็นการเพิ่มแหล่งเพาะพันธุ์ยุงลาย
น.ส.ไตรศุลี กล่าวว่า ทางด้านสถาบันสุขภาพเด็กแห่งชาติมหาราชินี กรมการแพทย์ ก็ได้มีคำเตือนขอให้พ่อแม่ ผู้ปกครอง รวมถึงครูผู้ดูแลเด็กเล็กในโรงเรียนอนุบาล สถานรับเลี้ยงเด็ก เพิ่มความระมัดระวังการเกิดโรคมือ เท้า ปาก เนื่องจากโรคนี้แม้จะเกิดขึ้นตลอดปีแต่จะเพิ่มขึ้นมากในช่วงฤดูฝน
โดยต้องเฝ้าระวังเด็กเล็กโดยเฉพาะกลุ่มต่ำกว่า 5 ขวบ ทั้งในเรื่องของของความสะอาด การคัดกรอง และสังเกตอาการ ซึ่งผู้ป่วยจะมีไข้ อ่อนเพลีย เจ็บปาก กลืนน้ำลายลำบากเนื่องจากมีตุ่มแดงที่ลิ้น เหงือก และกระพุ้งแก้ม มีตุ่มพองใสแดงที่ฝ่ามือ นิ้วมือ ฝ่าเท้า โดยส่วนใหญ่อาการในเด็กมักไม่รุนแรงและหายได้เอง แต่ก็ต้องมีการดูแลใกล้ชิด โดยเฉพาะหากเป็นกรณีไข้สูง ไม่ยอมทานอาหารหรือดื่มน้ำ อาเจียนบ่อย หอบ แขนขาอ่อนแรง ชัก ต้องรีบพบแพทย์ เพราะอาจเกิดภาวะสมองอักเสบ กล้ามเนื้อหัวใจอักเสบ หรือน้ำท่วมปอด ซึ่งรุนแรงถึงขั้นเสียชีวิตได้
อย่างไรก็ตาม แนวทางปฏิบัติเพื่อป้องกันโควิด19 สามารถป้องกันโรคมือ เท้า ปาก ในเด็กได้ด้วยเช่นกัน ไม่ว่าจะเป็น การสวมหน้ากากอนามัยทุกครั้งที่ออกนอกบ้าน การล้างมือด้วยสบู่บ่อยๆ โดยเฉพาะหลังการสัมผัสน้ำมูก น้ำลาย หรือภายหลังการขับถ่าย หรือเปลี่ยนผ้าอ้อม หลีกเลี่ยงการใช้สิ่งของร่วมกัน เป็นต้น
วันพุธที่ 29 กันยายน 2564
Cabinet approves COVID-19 vaccine procurement plan for 2022
Cabinet approves COVID-19 vaccine procurement plan for 2022
September 28, 2021, Government Spokesperson Thanakorn Wangboonkongchana disclosed that the cabinet has made approval for Ministry of Public Health’s Department of Disease Control to proceed with the procurement of COVID-19 vaccines from AstraZeneca to be used in 2022, and approved the signing of contract between the Department of Disease Control and AstraZeneca, with the Department’s Director-General as signatory.
According to the Government Spokesperson, with the ongoing COVID-19 situation, it is the nation’s important agenda to tackle the disease spread. Acquisition of additional COVID-19 vaccines for 2022 is, therefore, necessary.
Under the plan, approx. 60 million doses of AstraZeneca vaccines will be purchased and sent to Thailand by lots. The first lot (15 million doses) will be sent in the first quarter of 2022, the second (30 million doses) in the second quarter, and the last lot (15 million doses) in the third quarter of 2022.
วันพฤหัสบดีที่ 8 กรกฎาคม 2564
พม. จัดประชุมด่วน หลังสหรัฐอเมริกาจัดระดับไทยอยู่ Tier 2 Watch List ใน TIP Report ประจำปี 2564
พม. จัดประชุมด่วน หลังสหรัฐอเมริกาจัดระดับไทยอยู่ Tier 2 Watch List ใน TIP Report ประจำปี 2564
วันที่ 3 ก.ค. 64เวลา 16.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า กระทรวงการต่างประเทศ สหรัฐอเมริกา ได้เผยแพร่รายงานสถานการณ์การค้ามนุษย์ (Trafficking in Persons Report: TIP Report) ประจำปี 2564 โดยประเทศไทยถูกจัดให้อยู่ระดับ Tier 2 Watch List ลดระดับจาก Tier 2 เมื่อปีที่แล้ว ซึ่งภายหลังเมื่อทราบผลดังกล่าว นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พ.ม.) ได้ให้มีการจัดประชุมด่วน ระหว่างกระทรวง พม. และหน่วยงานที่เกี่ยวข้อง อาทิ กระทรวงการต่างประเทศ กระทรวงแรงงาน และสำนักงานตำรวจแห่งชาติ เป็นต้น เพื่อวิเคราะห์ข้อมูลและพิจารณาร่วมกันว่าประเทศไทยดำเนินการเรื่องใดบ้างที่เป็นจุดอ่อน ทำให้ถูกจัดให้อยู่ระดับ Tier 2 Watch List และเรื่องใดบ้างที่ดำเนินการได้เป็นอย่างดีแล้ว อีกทั้ง ที่ประชุมได้พบว่ามีบางข้อมูลในรายงานฯ ไม่สอดคล้องกับข้อมูลที่ไทยได้นำเสนอ ที่ระบุว่าไทยขาดการดำเนินการบางเรื่อง ซึ่งไม่ตรงกับข้อเท็จจริง เพราะไทยได้ดำเนินการเรียบร้อยแล้ว ทั้งนี้ ในเบื้องต้น กระทรวงการต่างประเทศจะได้แจ้งไปยังสถานเอกอัครราชทูตสหรัฐอเมริกาประจำประเทศไทย เพื่อชี้แจงข้อมูลบางส่วนที่ไม่เป็นไปตามรายงานฯ
นางพัชรี กล่าวต่อไปว่า สำหรับรายงานผลการดำเนินงานป้องกันและปราบปรามการค้ามนุษย์ของประเทศไทย ประจำปี 2563 ที่ส่งให้กระทรวงการต่างประเทศ สหรัฐอเมริกา ประกอบการพิจารณาจัดระดับ Tier ใน TIP Report ประจำปี 2564 กระทรวง พม. ได้รายงานผลการดำเนินงาน ได้มุ่งเน้นการนำเสนอความก้าวหน้าและผลการดำเนินงาน 3 ด้านสำคัญของไทย ประกอบด้วย 1) ด้านดำเนินคดีและบังคับใช้กฎหมาย 2) ด้านคุ้มครองช่วยเหลือผู้เสียหายจากการค้ามนุษย์ และ 3) ด้านป้องกัน ทั้งนี้ กระทรวง พม. มีภารกิจสำคัญในการดำเนินงานด้านคุ้มครองช่วยเหลือผู้เสียหายจากการค้ามนุษย์ โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยยึดหลักการให้ผู้เสียหายเป็นศูนย์กลาง (Victim-centered approach) และคำนึงถึงบาดแผลทางจิตใจ (Trauma-informed care) โดยบูรณาการความร่วมมือกับภาคประชาสังคมในการจัดบริการและคุ้มครองช่วยเหลือผู้เสียหาย อาทิ การขับเคลื่อนนโยบาย Happy Shelter บ้านแห่งความสุขสำหรับทุกคน การเตรียมการรองรับการดูแลผู้เสียหายจากการค้ามนุษย์ที่มีความหลากหลายทางเพศ การพัฒนาแนวทางการใช้ระยะเวลาฟื้นฟูและไตร่ตรอง (Reflection Period) เพื่อให้บุคคลที่อาจเป็นผู้เสียหายจากการค้ามนุษย์ได้มีระยะเวลาที่เหมาะสมในการทบทวนเรื่องราว ก่อนที่จะเข้าสู่กระบวนการคุ้มครองช่วยเหลือและดำเนินคดี และการขยายผลกลไกของ Mobile Application PROTECT-U เพื่อเข้าถึงกลุ่มเป้าหมายในพื้นที่เสี่ยง เป็นต้น
วันพฤหัสบดีที่ 20 มกราคม 2565
การรถไฟแห่งประเทศไทยเดินหน้าโครงการต้นแบบ สถานี/ซุ้มสวยงาม พืชผักกินได้ ปี 2565 ให้ครอบคลุมทั่วประเทศ ช่วยลดภาระค่าครองชีพแก่ประชาชน พนักงานและลูกจ้างการรถไฟ
การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้หน่วยงานในสังกัดกระทรวงคมนาคม ทำหน้าที่สนับสนุนและช่วยเหลือในการลดค่าครองชีพ ค่าใช้จ่ายต่าง ๆ ให้แก่ประชาชน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้หน่วยงานในสังกัดกระทรวงคมนาคม ทำหน้าที่สนับสนุนและช่วยเหลือในการลดค่าครองชีพ ค่าใช้จ่ายต่าง ๆ ให้แก่ประชาชน เพื่อบรรเทาความเดือดร้อนจากสถานการณ์การแพร่ระบาดของไวรัสโควิด-19 การรถไฟแห่งประเทศไทย โดยนายนิรุฒ มณีพันธ์ ผู้ว่าการรถไฟฯ ได้มีการดำเนินโครงการช่วยเหลือลดค่าครองชีพแก่เจ้าหน้าที่ พนักงานการรถไฟฯ และประชาชนบริเวณใกล้เคียงอย่างต่อเนื่อง โดยเดินหน้าสานต่อโครงการต้นแบบสถานี/ซุ้มสวยงาม พืชผักกินได้ ประจำปี 2565 เพื่อเร่งเพิ่มจำนวนสถานี/ซุ้มสวยงามพืชผักกินได้ ให้ครอบคลุมทั่วประเทศ “โครงการต้นแบบสถานี/ซุ้มสวยงาม พืชผักกินได้ ได้เริ่มดำเนินงานมาตั้งแต่ปี 2560 และในปี 2565 นี้ เป็นการจัดกิจกรรมต่อเนื่องเป็นปีที่ 6 ซึ่งถึงปัจจุบันมีสถานีและซุ้มเครื่องกั้นถนนเข้าร่วมโครงการแล้ว 31 สถานี และซุ้มกั้นถนนอีก 28 ซุ้ม โดยในอนาคต รฟท. ตั้งเป้าหมายเร่งขยายโครงการให้ครอบคลุมทั่วประเทศมากยิ่งขึ้น”
นายเอกรัชกล่าวต่อว่า สำหรับโครงการต้นแบบสถานี/ซุ้มสวยงาม พืชผักกินได้ รฟท. จัดทำขึ้นตามแผนปฏิบัติการป้องกันและปราบปรามการทุจริตประพฤติมิชอบ โดยนำหลักปรัชญาเศรษฐกิจพอเพียงมาประยุกต์ เพื่อส่งเสริมให้พนักงานประจำสถานีรถไฟทั่วประเทศ ใช้เวลาว่างหลังจากการปฏิบัติหน้าที่ให้เกิดประโยชน์ และใช้พื้นที่ว่างเปล่าบริเวณสถานีรถไฟและซุ้มเครื่องกั้นถนนมาทำประโยชน์โดยการเพาะปลูกพืชผักสวนครัว และผลไม้ปลอดสารพิษ เช่น ผักบุ้ง ผักกาด กะหล่ำปลี ดอกกะหล่ำ มะเขือ มะนาว แตงกวา เห็ด รวมถึงกล้วย มะละกอ ข้าวโพด และฟักทอง ตลอดจน พืชสมุนไพร เช่น ขิง ข่า ตะไคร้ ใบมะกรูด ฟ้าทลายโจร เพื่อนำผลผลิตที่ได้ไปใช้บริโภคภายในครัวเรือน รวมทั้งแจกจ่ายให้แก่ประชาชน สถานศึกษา และชุมชนที่อาศัยอยู่ใกล้เคียงสถานีรถไฟ เพื่อช่วยลดภาระค่าใช้จ่าย ค่าครองชีพให้แก่พนักงาน ลูกจ้างการรถไฟ และพี่น้องประชาชน รวมถึงยังเป็นการเสริมสร้างความสมัครสมานสามัคคีระหว่าง รฟท. และชุมชนอีกด้วย “โครงการต้นแบบสถานี/ซุ้มสวยงาม พืชผักกินได้ ได้รับผลตอบรับที่ดี และประสบความสำเร็จมาอย่างต่อเนื่อง เห็นได้จากจำนวนสถานีรถไฟ และซุ้มกั้นถนนที่เข้าร่วมโครงการมีจำนวนเพิ่มขึ้นทุกปี อีกทั้งยังกลายเป็นแหล่งเรียนรู้สำหรับประชาชน เยาวชนและชุมชนใกล้เคียง ที่สำคัญในช่วงที่สถานการณ์โควิดแพร่ระบาด รฟท. ยังส่งมอบความช่วยเหลือนำผลผลิตไปแจกจ่าย ให้แก่ผู้ได้รับผลกระทบจากโควิด ตามสถานที่กักตัว และนำไปประกอบอาหารช่วยเหลือประชาชน สถานศึกษา ตลอดจนนำสมุนไพรที่ปลูกได้ เช่น ยาฟ้าทลายโจร ขิง ไปแจกจ่ายให้แก่พี่น้องชาวรถไฟและประชาชนเพื่อช่วยบรรเทารักษาจากการติดเชื้อโควิด-19 ได้อีกด้วย”
Facebook ทีมพีอาร์การรถไฟแห่งประเทศไทย https://www.facebook.com/129946050353608/posts/5419346818080145/?d=n
INSTAGRAM SRT OFFICIAL https://www.instagram.com/p/CY5-4rDLJVn/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1483727486752288768?s=21
วันพฤหัสบดีที่ 29 กรกฎาคม 2564
ปลัด สธ. เผยเร่งฉีดวัคซีนในพื้นที่ต่างจังหวัดให้ครอบคลุม
ปลัดกระทรวงสาธารณสุขเผย กำชับเร่งฉีดวัคซีนในพื้นที่ต่างจังหวัดให้ครอบคลุมมากขึ้น ตั้งแต่เดือนสิงหาคมเป็นต้นไป ตั้งเป้าฉีดใน 13 จังหวัดสีแดงเข้มให้ได้ร้อยละ 70 ของประชากรกลุ่มผู้สูงอายุ กลุ่ม 7 โรคเสี่ยง หญิงตั้งครรภ์ ทั้งชาวไทยและต่างชาติ และ อสม.
วันนี้ (29 กรกฎาคม 2564) ที่ สำนักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิตปลัดกระทรวงสาธารณสุข ประชุมร่วมกับผู้ช่วยผู้ตรวจราชการกระทรวงสาธารณสุขเขตสุขภาพต่างๆ ในประเด็นการบริหารจัดการวัคซีนโควิด 19 ว่า การฉีดวัคซีนโควิด 19 ในช่วงนี้กระทรวงสาธารณสุข เน้นฉีดให้กับกลุ่มที่มีความเสี่ยง ได้แก่ บุคลากรทางการแพทย์ เจ้าหน้าที่ด่านหน้า ผู้สูงอายุ ผู้ป่วย 7 กลุ่มโรคเรื้อรัง และในจังหวัดที่มีการแพร่ระบาดเป็นวงกว้าง อาทิ ใน กทม. ปริมณฑล สมุทรสาคร เป็นต้น เพื่อควบคุมโรค ซึ่งในเดือนสิงหาคม การฉีดวัคซีนของ กทม. จะตามเป้าหมาย คือ ร้อยละ 50 ของประชากร และผู้สูงอายุ ร้อยละ 70 ต่อจากนี้จะเน้นการฉีดวัคซีนโควิด 19 ในพื้นที่ต่างจังหวัดมากขึ้นเพื่อให้เกิดความครอบคลุม โดยให้ผู้ช่วยผู้ตรวจราชการกระทรวงสาธารณสุขเขตสุขภาพต่างๆ สำรวจและติดตามแผนการฉีดวัคซีนของแต่ละจังหวัดในเขตสุขภาพ เพื่อให้กรมควบคุมโรคได้จัดสรรวัคซีนให้ตามคำขอ โดยกำหนดเป้าหมายการฉีดวัคซีนให้กับประชาชนใน 13 จังหวัดสีแดงเข้มให้ได้ร้อยละ 70 ของประชากรเป้าหมาย ส่วนจังหวัดอื่นๆ ครอบคลุมร้อยละ 50 โดยเน้น ผู้สูงอายุ ผู้ป่วย 7 กลุ่มโรคเรื้อรัง หญิงตั้งครรภ์ ทั้งชาวไทย และต่างชาติที่พำนักอยู่ในประเทศไทยเป็นเวลานาน รวมถึงกลุ่ม อสม.
ทั้งนี้ ได้มอบหมายให้แต่ละจังหวัดเป็นผู้บริหารจัดการฉีดวัคซีนให้ประชาชน ส่วนวัคซีนไฟเซอร์ที่กำลังเข้ามา จะกระจายไปให้กลุ่มบุคลากรทางการแพทย์ทุกจังหวัด และใน13 จังหวัดสีแดงเข้มที่มีการแพร่ระบาดของเชื้อโควิด 19และจะได้ติดตามผลการฉีดวัคซีนอีกครั้งในสัปดาห์หน้า
******************************* 29 กรกฎาคม 2564
วันอังคารที่ 28 ธันวาคม 2564
PM orders tightening of COVID-19 preventive measures in public transportation system during New Year Holidays
PM orders tightening of COVID-19 preventive measures in public transportation system during New Year Holidays
December 27, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is concerned over people’s traveling during the Holidays, as a remarkable increase of cross-provincial/regional traveling is expected in the last week of the year. He has instructed Ministry of Public Health to liaise with Ministry of Transport, and the Transport Co., Ltd. to come up with the measures to accommodate a large number of public bus passengers during the period. Ministry of Transport was also instructed to ensure road traffic flow during December 29, 2021- January 4, 2022 (7 days).
According to the suggestion made by Ministry of Public Health, all passengers on the public buses that have travel time of 4 hours and more must undergo an ATK test and wear mask at all times, both at the terminal and on board. Drivers and service providing staffs must also act in compliance with the COVID-19 related measures.
The Prime Minister has hoped for the decrease of the number of road accidents and casualties, and effective prevention of the COVID-19. The Transport Co., Ltd. expects approx. 60,000 passengers per day (an average of 4,700 trips per day) during December 28-30, 2021, an increase of 3% YOY, and 50,000 passengers per day (an average of 4,500 trips per day) during January 2-3, 2022.
The Government Spokesperson added that the Prime Minister advised the public to plan their trip ahead and choose to travel on the less crowded day to avoid traffic congestion. He also warned those who travel during the Holidays to drive carefully and refrain from speeding and drunk driving to ensure safety. More importantly, they are urged to exercise self-COVID-19 prevention during the New Year Holidays.
วันอังคารที่ 9 สิงหาคม 2565
ครม.เห็นชอบทบทวนมติครม.เดิม โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน
ครม.เห็นชอบทบทวนมติครม.เดิม โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทน
วันที่ 9 สิงหาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) เห็นชอบทบทวนมติครม.เมื่อวันที่ 29 มกราคม 2556 เรื่องการดำเนินโครงการใดๆของหน่วยงานของรัฐที่มีความจำเป็นจะต้องเข้าใช้ประโยชน์ในพื้นที่ป่า จากมติครม.เดิมระบุว่า ในกรณีที่การดำเนินโครงการใดๆของหน่วยงานของรัฐ มีความจำเป็นต้องเข้าใช้ประโยชน์ในพื้นที่ป่าและจะต้องมีการปลูกป่าทดแทนเพื่อการอนุรักษ์หรือรักษาสภาพแวดล้อมของพื้นที่ด้วย ให้สำนักงบประมาณพิจารณาจัดสรร หรืออนุมัติงบประมาณเพื่อเป็นค่าใช้จ่ายในการปลูกป่าทดแทนให้กับหน่วยงานของรัฐเจ้าของโครงการหรือหน่วยงานของรัฐที่เป็นผู้ดำเนินการปลูกป่าตามเงื่อนไข และหลักเกณฑ์ที่คณะกรรมการสิ่งแวดล้อมแห่งชาติกำหนด โดยถือเป็นค่าใช้จ่ายส่วนหนึ่งของโครงการนั้นๆด้วย
ทั้งนี้ได้ทบทวนมติครม.ดังกล่าว โดยยกเว้นหน่วยงานของรัฐ หรือโครงการบางประเภทที่ไม่ต้องจัดสรรงบประมาณค่าปลูกป่าทดแทนดังนี้คือ โครงการเพื่อสร้างศาสนสถานและสถานที่ประกอบกิจกรรมทางศาสนา โดยสำนักงานพระพุทธศาสนาแห่งชาติอ้างว่า ไม่มีอำนาจหน้าที่ในการเสนอของบประมาณจากสำนักงบประมาณสำหรับค่าปลูกป่าทดแทนให้แก่วัดต่างๆ, โครงการที่มีวัตถุประสงค์เป็นไปเพื่อการอนุรักษ์ ฟื้นฟูระบบนิเวศป่าไม้ ทรัพยากรธรรมชาติและสิ่งแวดล้อม ซึ่งมีวัตถุประสงค์ในการอนุรักษ์ป่าไม้เช่นเดียวกับการปลูกป่าทดแทน จึงอาจทำให้การดำเนินโครงการและการจัดสรรงบประมาณมีความซ้ำซ้อน
โครงการเพื่อการจัดที่ดินที่ได้รับความเห็นชอบจากครม. ซึ่งโครงการจัดสรรที่ดินให้แก่ประชาชน ผู้ว่าราชการจังหวัดจะเป็นผู้ขออนุญาตเข้าใช้ที่ดิน แต่ผู้ว่าราชการจังหวัดไม่มีอำนาจในการเสนอของบประมาณสำหรับเป็นค่าปลูกป่าทดแทนและไม่สามารถเรียกเก็บจากประชาชนได้ และโครงการที่เข้าใช้พื้นที่ป่าก่อนได้รับอนุญาตตามมติครม.เมื่อวันที่ 23 มิถุนายน 2563 และมติครม.เมื่อวันที่ 11 พฤษภาคม 2564 โครงการที่เข้าใช้ประโยชน์ในพื้นที่ป่าไม้ก่อนได้รับอนุญาตดังกล่าวมีการดำเนินการก่อสร้างและใช้งบประมาณไปแล้ว จึงไม่สามารถจัดสรรหรือของบประมาณเป็นค่าปลูกป่าทดแทนย้อนหลังได้
วันศุกร์ที่ 8 ตุลาคม 2564
131 ปี กรมบัญชีกลางมุ่งมั่นสานต่อภารกิจ ขานรับนโยบายรัฐบาล พร้อมขับเคลื่อนองค์กรอย่างยั่งยืน
กรมบัญชีกลางเร่งรัดติดตามการใช้จ่ายเงินงบประมาณ (1 ต.ค.2563 – 30 ก.ย.2564) โดยมีผลการใช้จ่ายเงินงบประมาณรายจ่ายประจำปีงบประมาณ พ.ศ.2564 จำนวน 3,249,520 ลบ. คิดเป็นร้อยละ 98.89
นางสาวกุลยา ตันติเตมิท อธิบดีกรมบัญชีกลาง เปิดเผยว่า ในวันที่ 7 ตุลาคม 2564 กรมบัญชีกลาง ครบรอบ 131 ปี ซึ่งตลอดระยะเวลาที่ผ่านมากรมบัญชีกลางยึดมั่นในการทำหน้าที่ด้วยความซื่อสัตย์ โปร่งใส เพื่อกำกับดูแลและบริหารการใช้จ่ายเงินของแผ่นดินให้เกิดประโยชน์สูงสุด พร้อมขับเคลื่อนการปฏิบัติงานของส่วนราชการให้บรรลุวัตถุประสงค์อย่างมีประสิทธิภาพและยั่งยืนต่อไป ซึ่งในปีงบประมาณ พ.ศ. 2564 กรมบัญชีกลางได้เร่งรัดติดตามการใช้จ่ายเงินงบประมาณ (ตั้งแต่วันที่ 1 ตุลาคม 2563 – 30 กันยายน 2564) โดยมีผลการใช้จ่ายเงินงบประมาณรายจ่ายประจำปีงบประมาณ พ.ศ. 2564 จำนวน 3,249,520 ล้านบาท คิดเป็นร้อยละ 98.89 แบ่งเป็น รายจ่ายประจำ 2,652,607 ล้านบาท คิดเป็นร้อยละ 98.92 และรายจ่ายลงทุน 596,913 ล้านบาท คิดเป็นร้อยละ 98.78 สำหรับผลการใช้จ่ายเงินกันไว้เบิกเหลื่อมปี จำนวน 202,975 ล้านบาท คิดเป็นร้อยละ 99.07
“สำหรับปีงบประมาณ พ.ศ.2565 และในวาระที่กรมบัญชีกลางครบรอบ 131 ปี กรมบัญชีกลางมีแนวทางในการพัฒนาการดำเนินงานในด้านต่างๆ ให้เกิดประสิทธิภาพมากขึ้น โดยจะพิจารณาปรับปรุงกฎหมาย ระเบียบวิธีปฏิบัติด้านการเงินการคลังภาครัฐ ให้มีความคล่องตัวในการปฏิบัติงานมากขึ้น เพื่อให้สอดรับกับสถานการณ์ที่เปลี่ยนแปลงไป โดยให้ความสำคัญกับการดำเนินงานที่รวดเร็ว โปร่งใส ตรวจสอบได้ และมีประสิทธิภาพ ภายใต้บริบทของความถูกต้องและเป็นธรรม นอกจากนี้ยังมุ่งเน้นด้านการพัฒนาระบบความปลอดภัยของข้อมูล โดยการนำเทคโนโลยีดิจิทัลเข้ามามีบทบาทมากขึ้น รวมทั้งการกำหนดกรอบภารกิจในปัจจุบันให้สอดรับกับนโยบายของรัฐบาลและกระทรวงการคลัง เพื่อให้เกิดประโยชน์ต่อผู้รับบริการ และเป็นกลไกในการขับเคลื่อนเศรษฐกิจของประเทศต่อไป ซึ่งในปีที่ 132 นี้ กรมบัญชีกลางจะมุ่งเน้นการทำงานเชิงรุก และก้าวไปข้างหน้าอย่างไม่หยุดนิ่ง เพื่อให้การบริหารการเงินการคลังของแผ่นดินเป็นไปอย่างมีประสิทธิภาพและเกิดประโยชน์สูงสุด” อธิบดีกรมบัญชีกลาง กล่าว
วันพฤหัสบดีที่ 30 มิถุนายน 2565
นายกฯ หนุนดีอีเอส เร่งบูรณาการงานด้านการพัฒนากำลังคนดิจิทัล ลงพื้นที่ดูงาน จ.เชียงใหม่
นายกฯ หนุนดีอีเอส เร่งบูรณาการงานด้านการพัฒนากำลังคนดิจิทัล ลงพื้นที่ดูงาน จ.เชียงใหม่
เมื่อวันที่29มิถุนายน2565 พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดเชียงใหม่พร้อมติดตามการดำเนินงานด้านการพัฒนากำลังคนดิจิทัลโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารสำนักงานส่งเสริมเศรษฐกิจดิจิทัลดีป้าให้การต้อนรับนายกรัฐมนตรีเน้นย้ำให้เร่งบูรณาการการทำงานกับภาคส่วนที่เกี่ยวข้องสานต่อการพัฒนาทักษะดิจิทัลแก่เด็กและเยาวชนทั่วประเทศพร้อมเปิดโอกาสให้ดิจิทัลสตาร์ทอัพไทยร่วมแชร์ไอเดียพัฒนาโซลูชันบริการคนไทยทุกมิติหวังกระจายความเจริญอย่างเท่าเทียมทุกพื้นที่รองรับเศรษฐกิจและสังคมดิจิทัลนำพาประเทศสู่ความมั่นคงมั่งคั่งและยั่งยืนตามวิสัยทัศน์ปฏิรูปประเทศไทยสู่ดิจิทัลไทยแลนด์ซึ่งกระทรวงดิจิทัลฯเล็งเห็นความสำคัญของการขับเคลื่อนการพัฒนากำลังคนดิจิทัลในทุกภูมิภาคทั่วประเทศโดยเฉพาะกลุ่มเด็กและเยาวชนโดยให้ความสำคัญกับการส่งเสริมองค์ความรู้และทักษะดิจิทัลที่สำคัญอย่างโค้ดดิ้งควบคู่ไปกับการยกระดับทักษะครูผู้สอนก่อนต่อยอดไปสู่STEM, AIและIoTรวมถึงการพัฒนาโครงสร้างพื้นฐานเพื่อการเรียนรู้และการส่งเสริมดิจิทัลสตาร์ทอัพด้านเทคโนโลยีเพื่อการศึกษา(EdTech Startup)ในการพัฒนาโซลูชันแก่แวดวงการศึกษาของไทยอีกทั้งรัฐบาลตระหนักถึงความสำคัญของการส่งเสริมและสนับสนุนให้เกิดการนำเทคโนโลยีดิจิทัลมาประยุกต์ใช้ในทุกมิติเพื่อเป็นเครื่องมือสำคัญในการขับเคลื่อนเศรษฐกิจและสังคมของประเทศ
**************
วันศุกร์ที่ 14 มกราคม 2565
มาตรการสนับสนุนสตรีเป็นพลังสำคัญทางเศรษฐกิจ
วันศุกร์ที่ 14 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับคุณภาพชีวิตของแม่และเด็กโดยเห็นชอบในหลักการร่างมาตรการสนับสนุนให้สตรีเป็นพลังสำคัญทางเศรษฐกิจ ซึ่งประกอบด้วย ขยายบริการศูนย์พัฒนาเด็กเล็กหรือสถานรับเลี้ยงเด็กให้รับตั้งแต่แรกเกิด – 3 ปี และขยายเวลาเปิด-ปิดให้สอดคล้องกับวิถีชีวิตคนทำงานตามบริบทของพื้นที่ ส่งเสริมการลาของสามีเพื่อช่วยภรรยาดูแลบุตรหลังคลอดโดยลาได้ 15 วันทำการ ไม่ติดต่อกัน ขยายวันลาคลอดของแม่โดยได้รับค่าจ้าง จาก 90 วัน เป็น 98 วัน เมื่อครบกำหนดแล้ว สามารถลาเพิ่มได้อีกสูงสุด 90 วันโดยรับเงินเดือนร้อยละ 50 รวมวันลาคลอดทั้งสิ้น 188 วัน หรือประมาณ 6 เดือน ซึ่งสอดคล้องกับแนวทางองค์การอนามัยโลกที่ส่งเสริมให้เลี้ยงลูกด้วยนมแม่เพียงอย่างเดียวในช่วง 6 เดือนแรกหลังคลอด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 10 พฤษภาคม 2565
ท่าอากาศยานสุวรรณภูมิ เปิดให้ผู้โดยสาร ผู้ใช้บริการ จอดรถฟรี ณ ลานจอดรถยนต์ระยะยาว โซน C ช่วงวันหยุดยาว วันพืชมงคลและวันหยุดชดเชยวันวิสาขบูชา ระหว่างวันที่ 12 – 17 พฤษภาคม นี้
...
ท่าอากาศยานสุวรรณภูมิ (ทสภ.) กระทรวงคมนาคม ได้ทำการยกเว้นอัตราค่าบริการจอดรถยนต์ที่ลานจอดรถยนต์ระยะยาว (Long Term Parking) โซน C ซึ่งสามารถจอดรถยนต์ได้จำนวน 718 คัน ในช่วงวันหยุดยาว วันพืชมงคลและวันหยุดชดเชยวันวิสาขบูชา ระหว่างวันที่ 12 - 17 พฤษภาคม 2565 ตั้งแต่เวลา 00.01 ของวันพฤหัสบดีที่ 12 พฤษภาคม 2565 ถึงเวลา 24.00 น. ของวันอังคารที่ 17 พฤษภาคม 2565 รวม 6 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ – ส่งเพื่ออำนวยความสะดวกแก่ผู้โดยสาร ระหว่างลานจอดรถยนต์ระยะยาวโซน C และอาคารผู้โดยสาร ทุกๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถยนต์ระยะยาวโซน C และแวะจอดรับ - ส่งตามจุดต่างๆ ก่อนจะไปจอดที่อาคารผู้โดยสารตรงชั้น 1 ประตู 3 และ ประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. หวังเป็นอย่างยิ่งว่าการยกเว้นอัตราค่าบริการจอดรถยนต์ที่ลานจอดรถยนต์ระยะยาวโซน C ในครั้งนี้เป็นอีกช่องทางที่จะช่วยลดภาระค่าใช้จ่ายให้กับผู้โดยสาร ผู้ใช้บริการ และขอให้ผู้โดยสาร ผู้ใช้บริการปฏิบัติตามมาตรการป้องกันการแพร่ระบาดของเชื้อไวรัส COVID -19 อย่างเคร่งครัดภายใต้แนวคิดการเดินทางวิถีใหม่ (Transport New Normal) ตามมาตรการด้านสาธารณสุข COVID - Free Setting รวมถึงขอความร่วมมือผู้โดยสารที่เดินทางเที่ยวบินระหว่างประเทศควรเผื่อเวลาสำหรับการเดินทางมายังท่าอากาศยาน ประมาณ 3 ชั่วโมง และเที่ยวบินภายในประเทศควรเผื่อเวลาเดินทางประมาณ 2 ชั่วโมง ก่อนเที่ยวบินออก หากผู้โดยสารต้องการสอบถามข้อมูลเพิ่มเติมสามารถติดต่อ ได้ที่ ศูนย์ปฏิบัติการอาคารจอดรถยนต์ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
วันพฤหัสบดีที่ 17 มิถุนายน 2564
รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๔
ในวันพุธที่ ๑๖ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๔ โดยมี ว่าที่ ร.ต.ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าผลการปฏิบัติงานของหน่วยงานในสังกัดกระทรวงยุติธรรม ได้แก่ จำนวนการฉีดวัคซีนของเจ้าหน้าที่และผู้ต้องขัง พระราชบัญญัติประมวลกฎหมายยาเสพติดที่จะบรรจุเข้าสู่การพิจารณาของรัฐสภา ในวันที่ ๒๒ มิถุนายน ๒๕๖๔ ผลกระทบที่จะเกิดขึ้น การพักการลงโทษและลดวันต้องโทษจำคุก ความคืบหน้าการนำร่องนักโทษออกไปทำงานภายนอกของเรือนจำกลางสมุทรปราการ การคำนวณมาตรฐานพื้นที่เรือนนอน ห้องน้ำ โรงอาหาร และพื้นที่ส่วนกลางที่ผู้ต้องขังใช้ร่วมกัน เพื่อประกอบเหตุผลการลดความแออัดในเรือนจำ และการดำเนินงานของศูนย์เฉพาะกิจเฝ้าระวังความปลอดภัยของประชาชน (JSOC) นอกจากนี้ รัฐมนตรีว่าการกระทรวงยุติธรรม ได้เน้นย้ำการปฏิบัติงานของหน่วยงานที่อยู่ส่วนภูมิภาคให้ดำเนินงานในเชิงรุก เพื่อให้การอำนวยความยุติธรรมแก่ประชาชนที่ได้รับความเดือดร้อนเป็นไปอย่างรวดเร็วและทั่วถึง
วันอาทิตย์ที่ 27 กุมภาพันธ์ 2565
โฆษกรัฐบาลเผย นายกฯ เตรียมเปิดท่าเรืออุตสาหกรรมมาบตาพุด ระยะที่ 3 ผ่านระบบออนไลน์ 28 ก.พ.นี้ เดินหน้าพัฒนาพื้นที่เขตเศรษฐกิจภาคตะวันออก สู่ความเป็นศูนย์กลางคมนาคมขนส่งและโลจิสติกส์
โฆษกรัฐบาลเผย นายกฯ เตรียมเปิดท่าเรืออุตสาหกรรมมาบตาพุด ระยะที่ 3 ผ่านระบบออนไลน์ 28 ก.พ.นี้ เดินหน้าพัฒนาพื้นที่เขตเศรษฐกิจภาคตะวันออก สู่ความเป็นศูนย์กลางคมนาคมขนส่งและโลจิสติกส์ทางน้ำของอาเซียนสู่เศรษฐกิจนานาชาติ และการบินสู่ประตูการค้า
วันที่ 27 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าโครงการพัฒนาท่าเรืออุตสาหกรรมมาบตาพุด ซึ่งเป็นส่วนหนึ่งในการขับเคลื่อนนโยบายที่สำคัญของรัฐบาล เพื่อเดินหน้าสร้างความเชื่อมั่นต่อนักลงทุน โดยในวันพรุ่งนี้ (28 ก.พ.65) นายกรัฐมนตรี กำหนดเป็นประธานเปิดโครงการฯ ระยะที่ 3 (ช่วงที่ 1) ณ สำนักงานท่าเรืออุตสาหกรรมมาบตาพุด จังหวัดระยอง ผ่านระบบออนไลน์
นายธนกรกล่าวว่า โครงการพัฒนาท่าเรืออุตสาหกรรมมาบตาพุด ระยะที่ 3 มีวัตถุประสงค์เพื่อจัดเตรียมโครงสร้างพื้นฐานสำหรับการขนส่งทางน้ำสนับสนุนภาคอุตสาหกรรม และรองรับการพัฒนาเขตพัฒนาพิเศษภาคตะวันออก โดยจะเป็นการเพิ่มขีดความสามารถและเพิ่มความจุในการขนถ่ายก๊าซธรรมชาติและสินค้าเหลว ให้บริการรูปแบบท่าเทียบเรือสาธารณะ โครงการดังกล่าว มีเนื้อที่ประมาณ 1,000 ไร่ แบ่งเป็นพื้นที่หน้าท่า 550 ไร่ และพื้นที่หลังท่า 450 ไร่ ความยาวหน้าท่ารวมกัน 2,229 เมตร เป็นท่าเรืออุตสาหกรรมที่มีขนาดใหญ่และทันสมัย มีการให้บริการแบบเบ็ดเสร็จครบวงจร สามารถรองรับเรือบรรทุกขนาด 264,000 DWT เปิดให้บริการ 12 ท่า (ท่าเรือสาธารณะ 2 ท่า และท่าเรือเฉพาะกิจ 10 ท่า) โดยมีเอกชน 19 ราย เช่าดำเนินการเป็นท่าเรือ คลังน้ำมัน คลังสินค้า และโรงไฟฟ้า มีมูลค่าการลงทุนทั้งสิ้น 55,400 ล้านบาท แบ่งเป็น 2 ช่วง คือ ช่วงที่ 1 เป็นการพัฒนาโครงสร้างพื้นฐาน (Infrastructure) มูลค่าลงทุน 47,900 ล้านบาท และช่วงที่ 2 จะเป็นการลงทุนพัฒนาก่อสร้างในส่วนของท่าเรือ(Superstructure) ซึ่งจะเปิดทีโออาร์ภายหลัง ใช้เงินลงทุนประมาณ 4,300 ล้านบาท และงานก่อสร้างพื้นที่หลังท่า จำนวน 150 ไร่ เงินลงทุน 3,200 ล้านบาท
“ท่าเรืออุตสาหกรรมมาบตาพุด เป็นหนึ่งในโครงสร้างพื้นฐานของการพัฒนาพื้นที่เขตเศรษฐกิจภาคตะวันออก เพื่อรองรับอุตสาหกรรมขนาดใหญ่ เช่น อุตสาหกรรมปิโตรเลียมเคมีและเคมีภัณฑ์ อุตสาหกรรมเหล็กครบวงจรอุตสาหกรรมพลังงาน (น้ำมันและก๊าซ) ก่อให้ประโยชน์ทั้งในมิติเศรษฐกิจ ได้แก่ การเป็นศูนย์กลางคมนาคมขนส่งและโลจิสติกส์ทางน้ำของอาเซียนสู่เศรษฐกิจนานาชาติ และการบินสู่ประตูการค้า และมิติสังคม ได้แก่ การพัฒนาพื้นที่ท้องถิ่นในด้านการจ้างงาน การพัฒนาเศรษฐกิจชุมชนและสร้างงานสร้างรายได้ต่อไป” นายธนกรกล่าว
วันจันทร์ที่ 21 มีนาคม 2565
ดีอีเอส หารือการใช้หมายเลขโทรคมนาคมพิเศษ  4 หลักของกรมอนามัย อำนวยความสะดวกประชาชน องค์กร สถานประกอบการ-กิจการ ต่อเนื่อง
ดีอีเอส หารือการใช้หมายเลขโทรคมนาคมพิเศษ  4 หลักของกรมอนามัย อำนวยความสะดวกประชาชน องค์กร สถานประกอบการ-กิจการ ต่อเนื่อง
เมื่อวันที่21มีนาคม2565นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทำงานพิจารณาการขอรับการจัดสรรหมายเลขโทรคมนาคมพิเศษ(แบบสั้น4หลัก)และการขอจัดตั้งSub Call Centerเพื่อให้บริการตอบข้อซักถามและข้อร้องเรียนของประชาชนโดยผ่านบริการโครงการศูนย์บริการข้อมูลภาครัฐเพื่อประชาชนของกรมอนามัยกระทรวงสาธารณสุขซึ่งทั้งนี้เพื่ออำนวยความสะดวกในการให้บริการติดต่อสอบถามแนะนำติชมข้อเสนอแนะรวมถึงแจ้งเรื่องเรียนต่างๆเกี่ยวกับแพลตฟอร์มThai Stop COVIDและThai save Thai ซึ่งเป็นมาตรการความปลอดภัยสำหรับองค์กรหรือCOVID Free Setting เพื่อสร้างความปลอดภัยในสถานประกอบการ/กิจการให้รอบรับการใช้บริการและสร้างความมั่นใจความปลอดภัยในการดำรงชีวิตภายใต้สภานการณ์การแพร่ระบาดของโรคโควิด19โดยมีเจ้าหน้าที่เกี่ยวข้องร่วมประชุมณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคม
*************
วันศุกร์ที่ 25 มีนาคม 2565
ก.อุตฯ ขอประชาสัมพันธ์ผู้ประกอบการสมัครเข้ารับการคัดเลือกรางวัลอุตสาหกรรม ประจำปี พ.ศ.2565
รับสมัครผู้ประกอบการเข้ารับการคัดเลือกรางวัลอุตสาหกรรม ประจำปี พ.ศ.2565
สมอ. ขอประชาสัมพันธ์ผู้ประกอบการสมัครเข้ารับการคัดเลือกรางวัลอุตสาหกรรม ประจำปี พ.ศ.2565
รายละเอียดเพิ่มเติม และเอกสารประกอบการสมัคร : https://industryaward.industry.go.th/th
คู่มือการสมัคร : https://industryaward.industry.go.th/.../f1d602d9abf27e8d...
วันพฤหัสบดีที่ 30 มิถุนายน 2565
สธ. แจง มีกฎหมายกำหนดแจ้งเตือนการใช้ “กัญชา” ในอาหาร ให้คนไทยและนักท่องเที่ยวต่างชาติ พร้อมมาตรการกำกับควบคุมเพื่อคุ้มครองผู้บริโภค
โฆษกกระทรวงสาธารณสุข ระบุ มีกฎหมายกำหนดให้ร้านอาหารต้องติดป้ายแจ้งการใช้ “กัญชา” เป็นส่วนผสมในอาหารและเครื่องดื่ม เพื่อเป็นข้อมูลให้ทั้งชาวไทยและนักท่องเที่ยวต่างชาติได้ตัดสินใจเลือกบริโภค
โฆษกกระทรวงสาธารณสุข ระบุ มีกฎหมายกำหนดให้ร้านอาหารต้องติดป้ายแจ้งการใช้ “กัญชา” เป็นส่วนผสมในอาหารและเครื่องดื่ม เพื่อเป็นข้อมูลให้ทั้งชาวไทยและนักท่องเที่ยวต่างชาติได้ตัดสินใจเลือกบริโภค พร้อมมีคำเตือนห้ามกลุ่มเสี่ยงคือ เด็ก สตรีมีครรภ์/ให้นมบุตร ผู้ที่แพ้หรือไวต่อสารTHC และ CBD เพื่อคุ้มครองและป้องกันผู้บริโภค
วันนี้ (30 มิถุนายน 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีข้อห่วงใยกัญชาเสรีทางการแพทย์ สุขภาพ และส่งเสริมเศรษฐกิจ อาจทำให้นักท่องเที่ยวต่างชาติรับประทานอาหารที่มีส่วนผสมของกัญชาโดยไม่รู้ตัว ควรมีป้ายแจ้งเตือน “ร้านนี้ปลอดกัญชา” เพื่อเป็นสิทธิในการเลือกบริโภค ว่า ประชาชนมีสิทธิที่จะเลือกบริโภคอาหารที่มีหรือไม่มีส่วนผสมของกัญชา แต่จำเป็นต้องได้รับทราบข้อมูลว่าอาหารหรือผลิตภัณฑ์ต่างๆ มีส่วนผสมของกัญชาหรือไม่ สัดส่วนมากน้อยเท่าไร ซึ่งกรมอนามัย กระทรวงสาธารณสุข ได้ออกประกาศกรมอนามัย เรื่อง การนำใบกัญชามาใช้ในการทำ ประกอบหรือปรุงอาหารในสถานประกอบกิจการอาหาร (ฉบับที่ 2) พ.ศ. 2565 กำหนดให้ร้านอาหารต้องจัดทำข้อมูลแจ้งเตือนลูกค้าทั้งข้อความแสดงว่าเป็นสถานประกอบกิจการอาหารที่มีการใช้กัญชา, แสดงเมนูที่ใช้ใบกัญชาทั้งหมดพร้อมปริมาณที่ใช้โดยมีข้อแนะนำการใช้ใบกัญชาในการปรุงประกอบอาหาร คือ อาหารทอดใช้ใบกัญชาสด 1-2 ใบต่อเมนู ประเภทผัด แกง ต้ม ผสมในเครื่องดื่ม ใช้ใบกัญชาสด 1 ใบต่อเมนู
นายแพทย์รุ่งเรืองกล่าวต่อว่า นอกจากนี้ ยังกำหนดให้แสดงข้อแนะนำเพื่อความปลอดภัยในการบริโภคอาหารหรือเครื่องดื่มที่มีใบกัญชาเป็นส่วนประกอบ แสดงคำเตือน คือ เด็กอายุต่ำกว่า 20 ปี สตรีมีครรภ์ และสตรีให้นมบุตร ไม่ควรรับประทาน, หากมีอาการผิดปกติ ควรหยุดรับประทานทันที, ผู้ที่แพ้หรือไวต่อสาร THC หรือ CBD ควรระวังในการรับประทาน, อาจทำให้ง่วงซึมได้ ควรหลีกเลี่ยงการขับขี่ยานพาหนะ หรือทำงานเกี่ยวกับเครื่องจักรกล เพื่อป้องกันกลุ่มเสี่ยงเหล่านี้ไม่ให้เข้าถึงการใช้กัญชา รวมถึงยังห้ามแสดงข้อความหรือโฆษณาสรรพคุณในการป้องกันหรือรักษาโรคด้วย
“ทั้งหมดเป็นการคุ้มครองผู้บริโภค ทั้งคนไทยและนักท่องเที่ยวต่างชาติ เมื่อเข้าร้านอาหารแล้วจะต้องได้รับข้อมูลว่าร้านนี้ใช้กัญชาทำอาหารหรือไม่ ใช้ในเมนูอะไร ส่วนผสมมากน้อยแค่ไหน ทำให้สามารถตัดสินใจด้วยตนเองว่าจะบริโภคหรือไม่ สำหรับ ผลิตภัณฑ์อาหารและเครื่องดื่มที่ออกสู่ตลาด ก่อนที่ อย.จะอนุมัติ ได้มีการตรวจสอบสูตรแล้วว่ามีส่วนผสมของกัญชาไม่เกินค่าที่กำหนดที่จะก่อให้เกิดอันตรายต่อสุขภาพ ไม่เกิดผลต่อระบบประสาทและสมอง โดยกำหนดสารTHC 1.6 มิลลิกรัม/Pack และรับประทานสาร THC ได้ไม่เกิน 3.2 มิลลิกรัมต่อวัน และบนฉลากของผลิตภัณฑ์ต้องมีข้อมูลคำเตือนเช่นกัน” นายแพทย์รุ่งเรืองกล่าว
******************************************** 30 มิถุนายน 2565
วันพฤหัสบดีที่ 16 มิถุนายน 2565
รัฐมนตรีเกษตรฯ เปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน
รัฐมนตรีเกษตรฯ เปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน ภายใต้โครงการเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน ปีงบประมาณ 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานเปิดงานถ่ายทอดเทคโนโลยีเกษตรอัจฉริยะเพื่อยกระดับการผลิตเมล็ดพันธุ์ข้าวของศูนย์ข้าวชุมชน ภายใต้โครงการเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชนปีงบประมาณ 2565 กิจกรรมหลักเสริมสร้างศักยภาพการผลิตเมล็ดพันธุ์ข้าวของศูนย์ข้าวชุมชน ณ อ.โพนนาแก้ว จ.สกลนคร โดยศูนย์ข้าวชุมชน เป็นองค์กรชาวนาที่กระทรวงเกษตรและสหกรณ์ได้สนับสนุนให้มีการจัดตั้งขึ้นตั้งแต่ ปี 2543 มีบทบาทหน้าที่ในการผลิตและกระจายเมล็ดพันธุ์ข้าวคุณภาพดีในชุมชน เป็นศูนย์เรียนรู้ในการถ่ายทอดเทคโนโลยีการผลิตข้าว รวมทั้งเป็นศูนย์กลางการพัฒนาข้าวของศูนย์ข้าวชุมชน ปัจจุบันได้มีศูนย์ข้าวชุมชนขึ้นทะเบียนกับกรมการข้าว จำนวน 2,478 ศูนย์ จากพื้นที่ 74 จังหวัด (ข้อมูล ณ วันที่ 30 ก.ย. 64) มีการดำเนินงานกิจกรรมในลักษณะการบริหารจัดการแบบชุมชนมีส่วนร่วม “โดยชาวนา เพื่อชาวนา” ภายใต้การกำกับดูแลของกรมการข้าว ซึ่งได้วางระบบร่วมกับผู้แทนของศูนย์ข้าวชุมชน โดยจัดตั้งคณะกรรมการในการบริหารศูนย์ข้าวชุมชนในทุกระดับและมีการสร้างเครือข่ายในรูปแบบของคณะกรรมการ ได้แก่ ระดับศูนย์ จังหวัด เขต และประเทศ จึงกล่าวได้ว่าศูนย์ข้าวชุมชนเป็นองค์กรตัวแทนของชาวนาทั้งประเทศได้อย่างแท้จริง
"การจัดงานในครั้งนี้ เป็นการส่งเสริมให้ศูนย์ข้าวชุมชนและเกษตรกรมีความรู้ ความเข้าใจ และได้รับการถ่ายทอดเทคโนโลยีเกษตรและนวัตกรรมที่เหมาะสม รวมทั้งให้เกษตรกรตระหนักถึงการใช้เทคโนโลยีเพื่อยกระดับการผลิตเมล็ดพันธุ์ข้าว การสร้างโอกาสในการเพิ่มคุณภาพผลผลิตและผลตอบแทนจากการผลิตข้าวได้อย่างมีประสิทธิภาพ นอกจากนี้ การดำเนินดังกล่าว ยังจะเป็นการยกระดับของภาคเกษตรกรรมให้มีความมั่นคงและยั่งยืน โดยมุ่งหวังให้เมล็ดพันธุ์คุณภาพจะต้องถึงมือพี่น้องเกษตรกรได้จริง อย่างไรก็ตาม กระทรวงเกษตรฯ พร้อมจะเข้าไปเป็นพี่เลี้ยงและหาแนวทางแก้ไขปัญหาให้กับพี่น้องเกษตรกรด้วย" ดร.เฉลิมชัย กล่าว
วันศุกร์ที่ 8 ตุลาคม 2564
ดีอีเอส ร่วมเวทีคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565
ดีอีเอส ร่วมเวทีคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565
เมื่อวันที่ 8 ตุลาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม รักษาราชการในตำแหน่งผู้อำนวยการสำนักงานสถิติแห่งชาติ เป็นผู้แทนรัฐมนตรีว่าการกระทรวงดิจิทัลเพื่อเศรษฐกิจและสังคม ร่วมด้วยนางสาวกัลยา ชินาธิวร ผู้อำนวยการกองการต่างประเทศ เป็นผู้แทนปลัดกระทรวงดิจิทัลเพื่อเศรษฐกิจและสังคม ในฐานะกรรมการ เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 ผ่านระบบการประชุมทางไกล ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม โดยมีนายกรัฐมนตรี พลเอก ประยุทธ์ จันทร์โอชา เป็นประธานการประชุมฯ
ทั้งนี้ที่ประชุมได้พิจารณาความก้าวหน้าของการเตรียมการจัดการประชุมผู้นำเขตเศรษฐกิจเอเปค ประกอบด้วย ด้านสารัตถะ และด้านประชาสัมพันธ์ โดยที่ประชุมได้มีการหารือประเด็นสำคัญ ได้แก่ การติดตามความก้าวหน้าของผลลัพธ์ที่เป็นรูปธรรม (Key Deliverables) ตลอดจนข้อริเริ่ม/โครงการภายใต้แต่ละประเด็นสําคัญที่จะผลักดันในระหว่างการเป็นเจ้าภาพเอเปคของไทย กำหนดการการประชุมสำคัญของเอเปค ปี 2565 การจัดการประกวดตราสัญลักษณ์ (Logo) การเป็นเจ้าภาพเอเปคของไทย และการจัดทําวีดิทัศน์การรับมอบตําแหน่งเจ้าภาพเอเปคของไทย
*******************
วันจันทร์ที่ 2 สิงหาคม 2564
ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจำปี พ.ศ. ๒๕๖๔ ผ่านระบบการประชุมทางไกล (Video Conference)
ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจำปี พ.ศ. ๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒ สิงหาคม ๒๕๖๔ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม รับการตรวจประเมินรางวัลคุณภาพการบริหารจัดการภาครัฐ ประจำปี พ.ศ. ๒๕๖๔ (PMQA ๔.๐) ในขั้นตอนที่ ๓ การตรวจประเมิน ณ พื้นที่ปฏิบัติงาน ผ่านระบบออนไลน์ จากคณะอนุกรรมการพัฒนาระบบราชการที่เกี่ยวกับการยกระดับคุณภาพและประสิทธิภาพการให้บริการของภาครัฐ มีวัตถุประสงค์เพื่อนำเสนอความโดดเด่นในการปรับเปลี่ยนแนวคิดและวิธีการทำงานของสำนักงานปลัดกระทรวงยุติธรรม ให้สามารถเป็นที่พึ่งของประชาชน ใน ๓ มิติ ได้แก่ มิติเปิดกว้างและเชื่อมโยงกัน (Open & Connected Government) มิติยึดประชาชนเป็นศูนย์กลาง (Citizen-Centric Government) และมิติการมีขีดสมรรถนะสูงและทันสมัย (Smart & High Performance Government) โดยมี นายวัลลภ นาคบัว รองปลัดกระทรวงยุติธรรม นายนิยม เติมศรีสุข รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พร้อมด้วยคณะผู้บริหารกระทรวงยุติธรรม ผู้อำนวยการกอง และเจ้าหน้าที่ที่เกี่ยวข้องเข้าร่วมฯ
ในโอกาสนี้ ปลัดกระทรวงยุติธรรมและคณะผู้บริหาร ได้นำเสนอทิศทางการพัฒนาสำนักงานปลัดกระทรวงยุติธรรม สู่การเป็นระบบราชการ ๔.๐ ใน ๔ ด้าน ได้แก่ ความเป็นเลิศด้านนโยบาย (Policy Excellence) ความเป็นเลิศด้านการดำเนินงานและระบบบริหารจัดการ (Operation Excellence) ความเป็นเลิศด้านการบริการ (Service Excellence) และความเป็นเลิศด้านบุคลากร (People Excellence) โดยความสำเร็จของการดำเนินงาน เกิดขึ้นภายใต้การถ่ายทอดระบบการนำองค์กรของปลัดกระทรวงยุติธรรม (Leadership System) และการบริหารนโยบาย PCIA คือ Proactive : มุ่งเน้นการทำงานเชิงรุก Integration : กำหนดตัวชี้วัดส่วนราชการในสังกัดให้การทำงานสอดคล้องไปในทิศทางเดียวกัน บูรณาการการทำงานร่วมกัน Coverage : การสร้างการมีส่วนร่วมทุกภาคส่วนถึงท้องถิ่น Agility : การติดตามผลการดำเนินงาน การตัดสินใจที่รวดเร็วให้ทันกับสถานการณ์ การนำเทคโนโลยีดิจิทัลมาใช้ในการทำงาน ทั้งในระบบ Core Process ได้แก่ งานบริหารนโยบาย งานอำนวยความยุติธรรมและช่วยเหลือประชาชน งานบริหารเทคโนโลยีสารสนเทศ และระบบ Support Process ได้แก่ ระบบ Back Office ระบบ HR และระบบ Monitoring & Evaluation System
ทั้งนี้ ได้นำเสนอการรับมือและปรับเปลี่ยนองค์กรในสถานการณ์โควิด-19 เพื่อให้สามารถดำเนินงานได้อย่างต่อเนื่องภายใต้สถานการณ์วิกฤติ มีการกำหนดทิศทางการพัฒนาสำนักงานปลัดกระทรวงยุติธรรมในอนาคต ด้วยการเชื่อมต่อเทคโนโลยีดิจิทัลกับหน่วยงานภาคีเครือข่าย การปรับเปลี่ยนกระบวนการทางความคิด (mindset) เพิ่มทักษะให้มีสมรรถนะที่จําเป็น และเปลี่ยนแปลงพฤติกรรม การพัฒนาบุคลากรตามตามแนวทางการพัฒนาบุคลากร ๔.๐ การยกระดับสู่ศูนย์ราชการสะดวก GECC การบูรณาการและประสานความร่วมมือกับภาคีเครือข่ายทั้งในประเทศและต่างประเทศ พร้อมทั้งพัฒนาองค์กรสมรรถนะสูงด้วยการจัดการแบบ Lean เพื่อให้สำนักงานปลัดกระทรวงยุติธรรมพร้อมที่จะขับเคลื่อนการอำนวยความยุติธรรมไปสู่ประชาชนอย่างทั่วถึง เป็นธรรม และเท่าเทียม
วันอาทิตย์ที่ 7 สิงหาคม 2565
รมต.อนุชา ชวนเที่ยวชัยนาท ชมความสวยงามโรงพักเก่า ร.ศ.120 อายุกว่า 121 ปี  ดัน Soft Power อ.สรรพยา ขึ้นแท่นชุมชนท่องเที่ยวเชิงประวัติศาสตร์
รมต.อนุชา ชวนเที่ยวชัยนาท ชมความสวยงามโรงพักเก่า ร.ศ.120 อายุกว่า 121 ปี  ดัน Soft Power อ.สรรพยา ขึ้นแท่นชุมชนท่องเที่ยวเชิงประวัติศาสตร์
วันนี้ (7 สิงหาคม 2565) เวลา 10.00 น. ณ ห้องประชุมศาลาริมน้ําและแหล่งเรียนรู้ชุมชน สถานีตํารวจภูธรอําเภอสรรพยา (โรงพักเก่าสรรพยา) อําเภอสรรพยา จังหวัดชัยนาท นายอนุชา นาคาศัย รัฐมนตรีประจำสำนักนายกรัฐมนตรี เป็นประธานเปิดโครงการ “วาปีบุษบากรวิชาการ ครั้งที่ 10 ปีที่ 10 โดยได้รับพระบรมราชานุญาต” ซึ่งจัดขึ้นโดย สาขาวิชาสหวิทยาการการท่องเที่ยว โรงเรียนการท่องเที่ยวและการบริการ มหาวิทยาลัยสวนดุสิต โดยมี นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายรังสรรค์ ตันเจริญ ผู้ว่าราชการจังหวัดชัยนาท อนุสรณ์ นาคาศัย นายกองค์การบริหารส่วนจังหวัดชัยนาท รองศาสตราจารย์ พัชรี สวนแก้ว รองอธิการบดีฝ่ายกิจการ
นักศึกษา มหาวิทยาลัยสวนดุสิต หัวหน้าส่วนราชการจังหวัดชัยนาท และประชาชนชาว อ.สรรพยา ร่วมงาน
รัฐมนตรีประจำสำนักนายกรัฐมนตรี กล่าวว่า โครงการ “วาปีบุษบากรวิชาการ” ในหัวข้อ "ประวัติศาสตร์ท้องถิ่น สืบสานต่อยอดที่สรรพยา" ครั้งนี้ ถือเป็นโครงการสัมมนาทางวิชาการระดับชาติอันทรงคุณค่าสำหรับชาวชัยนาท ตนรู้สึกเป็นเกียรติและภาคภูมิใจที่ทางคณะผู้จัดงานได้ให้ความสําคัญกับการศึกษาวิจัยเกี่ยวกับประวัติศาสตร์และวัฒนธรรมของอําเภอสรรพยา จนกระทั่งต่อยอดเป็นงานวิจัย เรื่องชื่อบ้านนามเมือง อําเภอสรรพยา จังหวัดชัยนาท ซึ่งเป็นโครงการความร่วมมือทางวิชาการระหว่างองค์การบริหารส่วนตําบลสรรพยากับมหาวิทยาลัยสวนดุสิต ทำให้เกิดเป็นองค์ความรู้ทางประวัติศาสตร์ที่สําคัญ และทําให้อําเภอสรรพยาเป็นที่รู้จักอย่างแพร่หลายมากขึ้น ซึ่งจะเป็นรากฐานสําคัญที่สามารถต่อยอดการพัฒนาในมิติอื่นๆ ทั้งการศึกษา สังคม วัฒนธรรม เศรษฐกิจ ตลอดจนการท่องเที่ยวเชิงประวัติศาสตร์ต่อไปในอนาคต
รัฐมนตรีประจำสำนักนายกรัฐมนตรี กล่าวเพิ่มเติมว่า จากการเยี่ยมชมสถานีตํารวจภูธรอําเภอสรรพยาหลังเก่า ซึ่งเป็นโรงพักที่สร้างขึ้นสมัยรัชกาลที่ 5 หรือ โรงพักเก่า ร.ศ.120 ที่มีอายุกว่า 121 ปี รวมถึงเยี่ยมชมชุมชนตลาดโรงพักเก่าสรรพยา ตนมั่นใจว่าที่แห่งนี้จะเป็นแหล่งท่องเที่ยวเชิงประวัติศาสตร์แห่งใหม่ในพื้นที่ อ.สรรพยา โดยเป็น Soft Power ที่จะช่วยสร้างเม็ดเงินให้กับชุมชนได้อีกทางหนึ่ง ทั้งนี้ ต้องอาศัยความร่วมมือจากทุกฝ่ายที่เกี่ยวข้อง โดยเฉพาะคนในชุมชน ร่วมกันอนุรักษ์และต่อยอดจากการศึกษาของโครงการนี้ เพื่อให้มีแหล่งท่องเที่ยวที่เป็นจุดเด่น และสามารถดึงเม็ดเงินจากการท่องเที่ยวเข้าสู่พื้นที่ได้ในอนาคต
สำหรับโครงการ “วาปีบุษบากรวิชาการ ครั้งที่ 10 ปีที่ 10 โดยได้รับพระบรมราชานุญาต” เป็นโครงการที่มีส่วนช่วยในการส่งเสริมชุมชนฐานรากด้วยการพัฒนาศักยภาพทางวัฒนธรรมท้องถิ่น โดยภายในงานรัฐมนตรีประจำสำนักนายกรัฐมนตรีและคณะได้เยี่ยมชมสถานีตํารวจภูธรอําเภอสรรพยาหลังเก่า หรือ โรงพักเก่า ร.ศ.120 ชมผลผลิตชุมชน และร่วมบันทึกเทปเชิญชวนท่องเที่ยว อ.สรรพยา จ.ชัยนาท เพื่อประชาสัมพันธ์โครงการ "มนุษย์ท่องเที่ยว" ครั้งที่ 8 ของมหาวิทยาลัยสวนดุสิต
วันศุกร์ที่ 29 กรกฎาคม 2565
หัวหน้าผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 28 กรกฎาคม 2565
หัวหน้าผู้ตรวจราชการ ก.อุตฯ ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 28 กรกฎาคม 2565
วันนี้ (29 กรกฎาคม 2565) เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงประเคนปิ่นโตภัตตาหาร และสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ถวายศีลและถวายพระธรรมเทศนามงคลวิเศษ พระสงฆ์ถวายพระพร เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 ณ พระที่นั่งอมรินทรวินิจฉัย ในพระบรมมหาราชวัง
วันพฤหัสบดีที่ 2 กันยายน 2564
เอสเอ็มอีจะผ่านวิกฤตในครั้งนี้ไปได้ จะมีปรับปรุงการปฏิบัติงานอย่างไร
กระทู้ถามของวุฒิสภา เรื่อง การช่วยเหลือทางการเงินแก่ผู้ประกอบการวิสาหกิจที่ได้รับผลกระทบจากการแพร่ระบาดของ COVID- 19
ถาม  เอสเอ็มอีจะผ่านวิกฤตในครั้งนี้ไปได้ จะมีปรับปรุงการปฏิบัติงานอย่างไร
ตอบ ธปท.ได้ร่วมกับสถาบันการเงินเพื่อออกมาตรการ ดังนี้
1. ช่วยเหลือผู้ได้รับผลกระทบ โดยเน้น
- ด้านสภาพคล่องและเร่งปรับโครงสร้างหนี้
- ปรับปรุงกฎเกณฑ์การจัดชั้นและการกันเงินสำรองสำหรับลูกหนี้และผู้ประกอบการราย
2. ช่วยเหลือลูกหนี้รายย่อย ระยะที่ 2 สำหรับลูกหนี้ SMEs
- ลดเพดานดอกเบี้ยเป็นการทั่วไป ร้อยละ 2-4 ต่อปี
- เพิ่มวงเงินบัตรเครดิตและสินเชื่อส่วนบุคคลภายใต้กำกับ
- สำหรับลูกหนี้รายย่อย ต้องมีทางเลือกและช่องทางอำนวยความสะดวก
- ปรับปรุงโครงสร้างหนี้
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 46 ง วันที่ 1 มี.ค. 64
วันอังคารที่ 28 ธันวาคม 2564
ครม. รับทราบโครงการของขวัญปีใหม่ 2565 เพิ่มเติม
ครม. รับทราบโครงการของขวัญปีใหม่ 2565 เพิ่มเติม
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าว่วา ที่ประชุมคณะรัฐมนตรี (ครม.) วันที่ 28 ธ.ค. 64 ได้รับทราบโครงการเพื่อมอบของขวัญปีใหม่ พ.ศ.2565 ให้แก่ประชาชนของกระทรวงต่าง ๆ เพิ่มเติม
ทั้งนี้ กระทรวงการต่างประเทศ ได้ มีโครงการให้บริการแปลเอกสารภาษาอังกฤษเอกสารทะเบียนราษฎร 19 ประเภท เช่น สูติบัตร มรณบัตร ทะเบียนบ้าน บัตรประจำตัวประชาชน ทะเบียนสมรส ทะเบียนหย่า โดยไม่คิดค่าบริการตลอดเดือน ม.ค. 65 ณ กรมการกงศุล ถนนแจ้งวัฒนะ และสำนักงานสัญชาติและนิติกรณ์ MRT คลองเตย เพื่อลดภาระค่าใช้จ่ายให้กับประชาชน
ให้บริการหนังสือเดินทางในวันหยุดสุดสัปดาห์ (เสาร์-อาทิตย์) ตลอดเดือนม.ค. 2565 ที่สำนักงานหนังสือเดินทางชั่วคราวปทุมวัน (MBK Center) และบางใหญ่ (Central Plaza West Gate) การให้บริการหนังสือเดินทางด่วนในวันเดียว (ทำเช้า รับบ่าย) ไม่คิดค่าธรรมเนียม (ยกเว้นค่าธรรมเนียมด่วน 2,000 บาท) จำนวน 1,000 ราย โดยจะให้บริการ 100 ราย/วัน ตั้งแต่วันที่ 1-15 ม.ค. 2565 (ยกเว้นวันหยุดราชการ)
มีบริการหนังสือเดินทางเคลื่อนที่ในพื้นที่ต่างจังหวัดทั่วประเทศ เดือนละ 2 ครั้ง ตลอดปี 2565 รวม 24 ครั้ง เพื่อให้ประชาชนในพื้นที่จังหวัดที่ไม่มีสาขาสำนักงานหนังสือเดินทางได้รับบริการอย่างทั่วถึง รวมถึงร่วมกับกรุงเทพมหานครให้บริการรถทะเบียนเคลื่อนที่ ณ ลานจอดรถกรมการกงสุล ตลอดเดือน ม.ค. 2565 โดยให้บริการทำบัตรประชาชนใหม่และคัดสำเนาเอกสารทะเบียนราษฎร์ภาษาไทยและอังกฤษ 5 ประเภท ได้แก่ทะเบียนบ้าน ข้อมูลบัตรประจำตัวประชาชน สูติบัตร และมรณบัตร
น.ส.ไตรศุลี กล่าวว่า สำหรับกระทรวงศึกษาธิการ ได้จัดโครงการอาชีวะอาสา ร่วมด้วยช่วยประชาชน เทศกาลปีใหม่ พ.ศ.2565 โดยอาชีวะอาสา ออกบริการประชาชนช่วงเทศกาลปีใหม่ตลอด 24 ชั่วโมง ระหว่างวันที่ 29 ธ.ค. 2564 -4 ม.ค. 2565 โดยให้บริการจุดพักรถ-พักคน บนถนนสายหลักและสายรอง 225 ศูนย์ ทั่วประเทศ กิจกรรมพักรถ ได้แก่ บริการตรวจสภาพรถยนต์ รถจักรยานยนต์ และกิจกรรมพักคน ได้แก่ บริการสอบถามข้อมูลเส้นทาง สถานทีท่องเที่ยว ที่พักรถ ที่พัก ร้านอาหารและอื่นๆ
โครงการศูนย์ซ่อมสร้างเพื่อชุมชน เพื่อลดรายจ่ายให้แก่ประชาชน ผ่านแอปพลิเคชั่น โดยทีมช่างพันธู์ R อาชีวะจิตอาสา จาก 100 ศูนย์ Fix it Center ทั่วประเทศ ออกให้บริการซ่อมถึงบ้านฟรี โดยประชาชนสามารถใช้บริการผ่านแอปพลิเคชั่น โดยไม่ต้องนำเครื่องมือเครื่องใช้ที่ชำรุดไปที่ศูนย์บริการ มีโครงการอบรมอาชีพ ทั้งในรูปแบบ Up-skill และ Re-Skill แก่นักเรียน นักศึกษา ผู้ปกครองและประชาชนใน 77 จังหวัดทั่วประเทศ
รองโฆษกประจำสำนักนายกรัฐมนตรี กล่าวว่า ทางด้านกระทรวงสาธาราณสุข ได้เสนอโครงการที่เป็นประโยชน์ต่อประชาชนเป็นของขวัญปีใหม่ 2 โครงการ ได้แก่ โครงการสิทธิบัตรทองหากเจ็บป่วยและมีความจำเป็นไปรับบริการปฐมภูมิที่ไหนก็ได้ โดยมีวัตถุประสงค์ให้ประชาชนที่มีสิทธิบัตรทองได้รับบริการจากทุกหน่วยบริการปฐมภูมิตามความจำเป็นโดยไม่เสียค่าใช้จ่ายในการส่งตัว และโครงการคัดกรองมะเร็งปากมดลูกที่บ้านด้วยตนเอง โดยมีวัตถุประสงค์ในการเพิ่มทางเลือกการคัดกรองมะเร็งปากมดลูกที่สะดวกต่อประชาชน เพื่อให้ประชาชนเข้าถึงการตรวจคัดกรองโดยเฉพาะกลุ่มสตรีที่ยังไม่เคยรับการตรวจซึ่งจะช่วยต่อยอดจากระบบเดิมและลดอัตราการเสียชีวิตจากโรคมะเร็ง